[{"text_idx": "#000002", "text": "Mae Ensemble Cymru, pencerddorion cerddoriaeth siambr, yn mynd ar eu taith gyntaf yn 2017 \u2013 a byddant yn cynnal cyngherddau ar draws Cymru."}, {"text_idx": "#000003", "text": "Y cerddorion arobryn yn cynnwys y feiolinydd Florence Cooke, y pianydd Richard Ormrod a chyfarwyddwr artistig a phrif glarinetydd Ensemble Cymru, Peryn Clement-Evans, fydd y triawd ar gyfer y daith ym mis Chwefror fydd yn cynnwys rhaglen chwaethus o gerddoriaeth siambr."}, {"text_idx": "#000004", "text": "Bydd gwaith Mozart, un o gyfansoddwyr cerddoriaeth glasurol mwyaf toreithiog a dylanwadol, sef ei Sonata yn Bb fwyaf, yn cael ei chwarae yn ystod cyngherddau Ensemble Cymru ym mis Chwefror. Bydd y triawd siambr hefyd yn perfformio cyfres llawn egni a ysgrifenwyd gan gyfansoddwr Ffrengig hynod wreiddiol o\u2019r ugeinfed ganrif, Darius Milhaud, a darn gan Be\u0301la Barto\u0301k, Contrasts, a ysbrydolwyd gan gerddoriaeth werin dwyrain Ewrop."}, {"text_idx": "#000006", "text": "\u201cRydym i gyd ar ben ein digon ar o\u0302l ein hymgyrch Rhoi Mawr ym mis Rhagfyr, a lwyddodd i godi \u00a312,000. Ar ran Ensemble Cymru, hoffwn ddiolch yn fawr iawn i bawb am eu haelioni. Mae hyn wedi rhoi hwb sylweddol i ni cyn ein taith o amgylch Cymru ym mis Chwefror. Rwy\u2019n edrych ymlaen at chwarae darn a ofynnodd y clarinetydd jazz enwog Benny Goodman i\u2019w ffrind Be\u0301la Barto\u0301k ei gyfansoddi. Ceir llawer o draddodiadau a dawnsfeydd gwerin o Hwngari a Romania a bydd rhaid i Florence, ein feiolinydd, ail-diwnio dau linyn ar ei ffidil yn ystod y gerddoriaeth er mwyn gallu creu sain werin gyffrous iawn o ddwyrain Ewrop!\u201d"}, {"text_idx": "#000008", "text": "Rhoddion yn ffordd allweddol o sicrhau arian a cherddoriaeth i Ensemble Cymru"}, {"text_idx": "#000009", "text": "Ensemble Cymru yn y Swistir"}]